钦定古今图书集成/明伦汇编/闺媛典/第062卷 > 张五教妻沈氏
## 钦定古今图书集成/明伦汇编/闺媛典/第062卷 > 张五教妻沈氏

按《凤阳府志》：“沈氏，张五教妻，五河县沈裳女。年十八
归张。甫二十日，五教疾作，氏祈天求代。越五月，教亡，
悲号不已，欲自尽无隙。戚里怜其少艾，多方劝之，氏
以同穴自誓曰：‘夫死他适，名为贩夫妇，吾深耻之’。辞
其母曰：‘儿命薄，可以无生，今而后不复归宁矣’。逮夫
葬，设醴殽，拜其姑曰：‘今日再贺新岁，相语极欢，盖永’”
诀也。姑不悟，遂入室自缢死。时嘉靖壬戌三月。